ఫార్మెక్సిల్ చైర్మన్ మదన్ మోహన్ రెడ్డిహైదరాబాద్ (ఆంధ్రజ్యోతి బిజినెస్): ప్రస్తుత ఆర్థిక సంవత్సరంలో ఫార్మా ఎగుమతుల్లో 10 శాతం వృద్ధి నమోదయ్యే అవకాశం ఉందని ఫార్మెక్సిల్ చైర్మన్ మదన్ మోహన్ రెడ్డి వెల్లడించారు. శుక్రవారంనాడిక్కడ నాలుగో ఎడిషన్ ఫార్మాలిటికా సదస్సులో ఆయన మాట్లాడుతూ.. గత ఆర్థిక సంవత్సరం ఫార్మా ఎగుమతుల్లో 7-8 శాతం వృద్ధి నమోదు కాగా ఈ ఏడాది కొత్త ఔషధాల విడుదల కారణంగా ఇది మరింత పెరుగుతుందని అంచనా వేస్తున్నట్లు చెప్పారు. మరోవైపు కొన్ని జెనరిక్ ఔషధాల పేటెంట్ల గడువు తీరిపోతుండటం కూడా దేశీ ఫార్మాకు కలిసి వచ్చే అంశమని ఆయన పేర్కొన్నారు. కాగా ప్రస్తుతం దేశీయ ఫార్మా 80 శాతానికి పైగా పరికరాలను దిగుమతి చేసుకుంటోందని, దీన్ని తగ్గించుకునేందుకు దేశీయంగా ఈ పరిశ్రమను అభివృద్ధి చేయాల్సిన అవసరం ఉందని అన్నారు. ఫార్మా రంగంలో వస్తున్న టెక్నాలజీని అందిపుచ్చుకునేందుకు ఫార్మాలిటికా ఎంతగానో దోహదపడుతుందని మదన్ మోహన్ రెడ్డి తెలిపారు. అనలిటికల్, బయోటెక్, లాబ్ ఎక్వి్పమెంట్, కెమికల్స్, ఫార్మా మెషినరీ, ప్యాకేజింగ్ రంగంలోని నిపుణులకు ఈ సదస్సు ఉపయుక్తంగా ఉండనుందని ఆయన పేర్కొన్నారు. ఫార్మాలిటికా ఎడిషన్లో దాదాపు 150కి పైగా సంస్థలు పాల్గొన్నాయి.
formexill chairman madan mohan reddihaidarabad (aandhrajyoti bijines): prastuta aardhika samvatsaramlo farma egumatullo 10 saatam vruddhi namodayye avakaasam undani formexill chairman madan mohan reddi velladinchaaru. sukravaaramnaadikkada naalugo edition farmalitica sadassulo aayana maatlaadutuu.. gatha aardhika samvatsaram farma egumatullo 7-8 saatam vruddhi namodu kaga ee edaadi kotta aushadhaala vidudala kaaranamgaa idhi marinta perugutundani anchana vestunnatlu cheppaaru. marovaipu konni jenaric aushadhaala patentla gaduvu teeripotundatam kuudaa deshee faarmaaku kalisi vache amsamani aayana perkonnaru. kaga prastutam desheeya farma 80 saataaniki paiga parikaraalanu digumati chesukuntondani, deenni tagginchukunenduku desheeyamgaa ee parisramanu abhivruddhi cheyalsina avasaram undani annaru. farma rangamlo vastunna technologyni andipuchukunenduku farmalitica entagaano dohadapadutundani madan mohan reddi telipaaru. analitical, biotec, lab expement, kemicals, farma meshinari, packaging rangamlooni nipunulaku ee sadassu upayuktamgaa undanundani aayana perkonnaru. farmalitica edishanlo daadaapu 150ki paiga samsthalu palgonnayi.